નેપાળમાં થયેલી આર્થિક નાકાબંધીના કારણે માલવાહક વાહન સહિત પેટ્રોલિયમ પદાર્થ તથા એલપીજી ગેસ વગેરે નેપાળ નથી જઇ શકતા. જેનાં કારણે ત્યાંનું જનજીવન પ્રભાવિત થયું છે. ખાદ્યપદાર્થોની તો તસ્કરી થઇ રહી છે. મધેસી આંદોલનનાં કારણે નેપાળનાં બીરગંજ અને તેની આસપાસનાં વિસ્તારમાં તો પેટ્રોલ 400 રૂપિયે લિટર મળી રહ્યું છે. એલપીજી ગેસ પણ 7 કિલો 500 ગ્રામ જ આપવામાં આવી રહ્યું છે. ખાદ્યપદાર્થોનાં ભાવ પણ આભને આંબી રહ્યા છે. દરેક વસ્તુનાં ભાવ ત્રણથી ચાર ગણા વધી ગયા છે. એટલે સુધી કે મીઠાનાં એક પેકેટની કિંમત પણ 100 રૂપિયા થઇ ગઇ છે.